நெப்டியூனியம் டெட்ராபுரோமைடு

நெப்டியூனியம் டெட்ராபுரோமைடு (Neptunium tetrabromide) என்பது NpBr4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நெப்டியூனியமும் புரோமினும் சேர்ந்து இந்த இருமச் சேர்மம் உருவாகிறது.

தயாரிப்பு

புரோமினுடன் உலோக நெப்டியூனியத்தைச் சேர்த்து வினைபுரியச் செய்தால் நெப்டியூனியம் டெட்ராபுரோமைடு உருவாகிறது. 
Np + 2Br2 → NpBr4

நெப்டியூனியம்(IV) ஆக்சைடு சேர்மத்துடன் அலுமினியம் புரோமைடைச் சேர்த்து வினைபுரியச் செய்தாலும் நெப்டியூனியம் டெட்ராபுரோமைடு உருவாகும்:

3NpO2 + 4AlBr3 -> 3NpBr4 + 2Al2O3

இயற்பியல் பண்புகள் 
நெப்டியூனியம் டெட்ராபுரோமைடு செம்-பழுப்பு நிற நீருறிஞ்சும் படிகங்களாக உருவாகிறது. P 2/c என்ற இடக்குழுவில் a = 1.089 நானோமீட்டர், b = 0.874 நானோமீட்டர், c = 0.705 நானோமீட்டர், β = 95.19°, Z = 4. என்ற அணிக்கோவை அளவுருக்களுடன் ஒற்றைச் சரிவச்சு படிக அமைப்பில் இது படிகமாகிறது.

வேதியியல் பண்புகள் 

நெப்டியூனியம் டெட்ராபுரோமைடை நன்றாகச் சூடுபடுத்தினால் சிதைவடைந்து நெப்டியூனியம் முப்புரோமைடு உருவாகிறது.

2NpBr4 → 2NpBr3 + Br2

ஆண்டிமனி(III) ஆக்சைடுடன் சேர்த்து கவனமாக ஆக்சிசனேற்றம் செய்தால் நெப்டியூனியம் ஆக்சியிருபுரோமைடு உருவாகிறது:

NpBr4 + Sb2O3 → NpOBr2 + 2SbOBr

 மேற்கோள்கள் 

பகுப்பு:நெப்டியூனியம் சேர்மங்கள்
பகுப்பு:புரோமைடுகள்
பகுப்பு:ஆக்டினைடு ஆலைடுகள்